ट्विन सिलेंडर वाली माइक्रो SUV जल्द लॉन्च होगी, हुंडई एक्स्टर से मुकाबला
टाटा मोटर्स मचअवेटेड ट्विन सिलेंडर वाली Punch CNG को जल्द ही लॉन्च कर सकती है। ऑटोकार के मुताबिक, पंच के CNG वर्जन का प्रोडक्शन शुरू हो चुका है और जल्द ही यह इंडियन मार्केट में अवेलबल होगी।
टाटा मोटर्स मचअवेटेड ट्विन सिलेंडर वाली Punch CNG को जल्द ही लॉन्च कर सकती है। ऑटोकार के मुताबिक, पंच के CNG वर्जन का प्रोडक्शन शुरू हो चुका है और जल्द ही यह इंडियन मार्केट में अवेलबल होगी। लॉन्च होने के बाद पंच ट्विन सिलेंडर वाली देश की पहली माइक्रो SUV होगी।
कंपनी ने पंच CNG को पहली बार ऑटो एक्सपो 2023 में शोकेस किया था। कंपनी ने फरवरी 2022 में टियागो CNG और टिगोर CNG लॉन्च कर इस सेगमेंट में एंट्री की थी। इसके बाद अल्ट्रोज CNG को ट्विन सिलेंडर के साथ लॉन्च किया था। माइक्रो एसयूवी सेगमेंट में पंच CNG का मुकाबला हाल ही में लॉन्च हुई हुंडई की एक्सटर से होगा।
बड़े बूट स्पेस के साथ आएगी पंच सीएनजी
पंच सीएनजी की सबसे खास बात ये है कि इनमें 60-लीटर की क्षमता वाला एक ट्विन-सिलेंडर टैंक सेटअप (30-30 लीटर के दो CNG सिलेंडर) दिया गया है। इससे कार के बूट स्पेस में कोई कमी नहीं होती है। हालांकि कंपनी ने अभी कोई जानकारी नहीं दी है, लेकिन पंच पेट्रोल वर्जन में 366 लीटर का बूट स्पेस मिलता है।
पंच सीएनजी : इंजन, पावर और माइलेज
पंच में अल्ट्रोज वाला ही 1.2 लीटर का पेट्रोल इंजन दिया जाएगा, जो 84 bhp की पावर और 113Nm का टॉर्क जनरेट करता है। वहीं CNG मोड पर ये इंजन 76 bhp और 97Nm का टॉर्क जनरेट करने में सक्षम है।
इंजन 5-स्पीड मैनुअल गियरबॉक्स के साथ दिया जाएगा, जबकि कार के रेगुलर पेट्रोल वैरिएंट्स के साथ 5-स्पीड AMT गियरबॉक्स का ऑप्शन भी मिलता है। अल्ट्रोज और पंच के CNG वर्जन में टियागो iCNG के बराबर ही 26-27 किमी/किलोग्राम की माइलेज का दावा किया जा सकता है।
पंच सीएनजी : एक्सपेक्टेड फीचर्स
कार के फीचर की बात करें तो इसमें पेट्रोल वर्जन के समान ही एपल कार प्ले और एंड्रॉयड ऑटो कनेक्टिविटी, ऑटोमेटिक AC, रिवर्स पार्किंग कैमरा, 7-इंच TFT डिजिटल इंस्ट्रूमेंट क्लस्टर, पुश बटन स्टार्ट/स्टॉप के साथ 7-इंच हर्मन इंफोटेनमेंट सिस्टम मिल सकता है।
इसके अलावा क्रूज कंट्रोल, हाइट एडजस्टेबल ड्राइवर सीट, लेदर अपहोल्स्ट्री, प्रोजेक्टर हेडलैंप्स, LED DRLs, R16 डुअल-टोन अलॉय व्हील्स, शार्क फिन एंटीना, ऑटो फोल्डिंग ORVM दिया जा सकता है।
पंच सीएनजी : एक्सपेक्टेड प्राइस
पंच की कीमत पेट्रोल वैरिएंट्स से एक लाख रुपए ज्यादा रखी जा सकती है। वर्तमान में पंच के पेट्रोल वैरिएंट्स की प्राइस 6 से 9.54 लाख रुपए (एक्स-शोरूम दिल्ली) के बीच है।